Марко Ганчев
Иконоборци

chitanka.info

О мадона, осияна от ореола

на божествени руси коси,

върху атлаза положена гола,

не си ли същинска икона? Си!

Какви линии, о мадона,

за такъв като мене естет!

Бих те съзерцавал като икона,

коленичил пред теб тет а тет.

Но в очите ти пламъчета лукави

светят и при затъмнени прозорци.

Поругавам те, какво да се прави:

потомци сме на иконоборци.

1987

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.